Meta Mussolini fl-10 ta' Ġunju, 1940 minn fuq ir-radju kien iddikjara gwerra kontra l-Ingilterra, Malta bdiet tistenna l-ewwel attakk. Infatti l-għada għall-ħabta tas-sebgħa neqsin ftit minuti daqqet is-sirena. Il- gwerra f'pajjiżna kienet bdiet. Wara ftit ħin niżlu l-ewwel bombi fuq id- dockvard u l-Kottonera. In-nies ma kinux ippreparati fejn ħafna minnhom ħarġu barra fit-toroq u fil-pjazez. L-għada bosta nies telqu għand qrabathom f'postijiet oħra mxerrda ma' Malta u Għawdex. Il-familja tiegħi li kienet toqgħod ma' ġenb il-Knisja ta' Bormla marret iż- Żejtun. Jiena kont għadni tarbija. Ma kontx tisma' fit-triq ħlief tfal jibku. Ħafna nies kienu jgħidu r-Rużarju tul it-triq kollha. Karozzini, roti u ħafna karrettuni kienu ħerġin mill-ibliet tagħna. Is-Saċerdoti u l-Kanoniċi wkoll xterdu. Fil-Birgu baqa' biss Dun Pawl Galea li wara sar Arċipriet. Kien il-Ħamis, 16 ta' Jannar tas-sena 1941 ftit qabel is-sagħtejn ta' wara nofsinhar li kienet bdiet waħda mill-ikbar battalji li qatt rat Malta. It-tisfira tal-istukas Ġermaniżi flimkien mat-twerżiq tal-bombi nstemgħu ma' kullimkien. Kienet dehra tal-biża' qalli wieħed anzjan. Intlaqtet is-sagristija ta' San Lawrenz u mietu 30 ruħ, fosthom l-istess sagristan. Il-Ħadd ta' wara ntlaqtet il-Knisja tal-Lunzjata, il-Bażilika tal-Isla u waqa' t-Torri tal-Arloġġ. Sofriet ħsarat kbar il-Knisja ta' San Lawrenz. Kien verament miraklu li l-Knisja ta' Bormla baqgħet sħiħa, ċert bl- interċessjoni ta' Marija Immakulata. Erbat ijiem wara, l-aħwa Ġużeppi u Lorenzo Dalmas ħadu l-istatwa ta' San Lawrenz fil-Knisja ta' San Pietru tas-sorijiet Benedittini fl-Imdina. Mentri l-Kunċizzjoni flimkien mal-Kwadru Titulari ta' Bormla ttieħdu ġewwa Birkirkara kif ukoll għamlu tal-Isla meta ħadu l-Bambina flimkien mar-Redentur f'Birkirkara wkoll. Wara li ċediet l-Italja, il-ħajja fil-Kottonera reġgħet bdiet tmur lura għan-normal. F'dan iż-żmien Monsinjur Mikiel Gonzi kien sar Arċisqof Festa tal-Immakulata Kunċizzjoni 157 ta' Malta. Huwa ħeġġeġ lis-saċerdoti sabiex jirritornaw fil-parroċċi tagħhom. B'hekk wara erba' snin sħaħ mill-ġdid beda jiltaqa' l-Kapitlu tal- Birgu. Fis-16 ta' Lulju tas-sena 1944 il-Kapitlu Itaqa' fl-Oratorju ta' San Ġużepp. Fih kien ġie deċiż li l-istatwa ta' San Lawrenz tiġi mill-Imdina għall-Knisja Kolleġġjata ta' Bormla u wara tittieħed il-Birgu f'forma ta' pellegrinaġġ fit-30 ta' Lulju tal-istess sena. Għalhekk delegazzjoni tal-Kapitlu tal-Birgu, immexxija mill-Arċipriet Galea, marru jitkellmu mal-Kapitlu ta' Bormla. Dan aċċetta bil-qalb din l-istedina u ġie deċiż li l-pellegrinaġġ minn Bormla lejn il-Birgu jsir il- Ħadd, 30 ta' Lulju 1944. Fil-gazzetti kollha sar appell sabiex il-poplu jieħu sehem f'dan il- pellegrinaġġ. Ġimgħa qabel San Lawrenz wasal Bormla mill-Imdina, tqiegħed fuq il-pedestall ta' San Ġużepp ta' Bormla, għax il-pedestall tiegħu tal-fidda tkisser fit-tiġrif tal-gwerra. Sar id-damask fin-naval fejn kienet il-vara u tqiegħdu quddiemu ħafna bukketti tal-fjuri. Kien il-Ħadd, 30 ta' Lulju, 1944 meta f'nofsinhar daqqet mota bil- kbir u filgħaxija fil-5.30 p.m. bdiet ħierġa mill-Knisja tal-Kunċizzjoni ta' Bormla. Il-purċissjoni bl-istatwa ta' San Lawrenz bil-Kapitlu tal-Birgu taħt forma ta' pellegrinaġġ fost il-ferħ ta' kulħadd. Ħadu sehem eluf ta' nies minn Malta kollha. Hija għaddiet minn Triq Santa Tereża u daħlet mit-tliet bibien tal-Birgu, għat-triq ewlenija tal-Mina l-Kbira għal ġol- pjazza. Kif tfaċċa San Lawrenz fil-bieb tal-Knisja, il-poplu f'dellirju ta' ferħ beda jgħajjat, iċapċap u jgħajjat Viva San Lawrenz. Wara l-Arċipriet Galea għamel diskors tal-okkażjoni u wara tkanta t-Te Deum bħala ringrazzjament lil Alla. Il-Kapitlu tal-Birgu bagħat ittra ta' ringrazzjament lis-segretarju tal- Kapitlu ta' Bormla. Dan tant apprezza din il-ġrajja li l-istess Kapitlu ta' Bormla ddeċieda li-kull sena fl-10 ta' Awwissu għandhom jindaqqu l-qniepen waqt il-purċissjoni ta' San Lawrenz fil-Birgu. Dan għadu jsir sal-ġurnata tal-lum. Festa tal-Immakulata Kunċizzjoni 159